b'\n_START_ARTICLE_\nFrance Gall\n_START_SECTION_\n\xc5\xbdivljenjepis\n_START_PARAGRAPH_\nFrance Gall izhaja iz glasbene dru\xc5\xbeine; njen o\xc4\x8de je pisal \xc5\xa1ansone, med drugim tudi za Charlesa Aznavoura in Edith Piaf. S podporo star\xc5\xa1ev je \xc5\xbee pri 15 letih posnela prvi album ter si tedaj nadela nadimek France Gall. \xc5\xbde njen prvi singel Ne sois pas si b\xc3\xaate je bil velika uspe\xc5\xa1nica._NEWLINE_Leta 1965 je s pesmijo Poup\xc3\xa9e de cire, poup\xc3\xa9e de son zastopala Luksemburg na Pesmi Evrovizije ter zmagala._NEWLINE_Po zelo uspe\xc5\xa1ni karieri v Franciji je med letoma 1966 in 1972 delala zlasti v Nem\xc4\x8diji, kjer je snemala plo\xc5\xa1\xc4\x8de v nem\xc5\xa1kem jeziku. Njena najuspe\xc5\xa1nej\xc5\xa1a pesem v nem\xc5\xa1\xc4\x8dini je bila Ein bi\xc3\x9fchen Goethe, ein bi\xc3\x9fchen Bonaparte._NEWLINE_Leta 1988 je posnela pesem Ella elle l\xc2\xb4a, nekak\xc5\xa1no hvalnivo jazzovski pevki Elli Fitzgerald, s katero je po\xc5\xbeela zelo velike uspehe._NEWLINE_Leta 1974 je spoznala skladatelja Michela Bergerja, s katerim se je kasneje poro\xc4\x8dila. Z Bergerjevimi produkcijami je France Gall ponovno dosegala velike glasbene uspehe v Franciji. Leta 1992 je France Gall ovdovela. Po izdaji albuma France (1995) se je umaknila iz javnega \xc5\xbeivljenja.'